OzLabs/hebrew-wiki-articles huggingface dataset:
הארווי גרנט

הארווי גרנט (באנגלית: Harvey Grant; נולד ב-4 ביולי 1965) הוא כדורסלן עבר אמריקאי ששיחק בליגת ה-NBA. הוא תאום זהה של הוראס גרנט, גם הוא שחקן עבר ב-NBA.

== קריירה ==
גרנט עבר לאוקלהומה לאחר שנה במכללה קהילתית ושנה נוספת באוניברסיטת קלמסון, לצד אחיו הוראס. בעונתו האחרונה באוקלהומה נבחר גרנט לחמישיית העונה השלישית במכללות (Third-team All-American).

נבחר בבחירה ה-12 על ידי וושינגטון בולטס בדראפט 1988. בעונתו הראשונה העמיד בממוצע 5.6 נקודות, 2.3 ריבאונדים ו-1.1 אסיסטים למשחק. הוא העלה את ממוצעיו ל-8.2 נקודות, 4.2 ריבאונדים ו-1.6 אסיסטים בעונה הבאה, בשנת 1989-90. גרנט שיפר במידה ניכרת בעונת 1990-91, כאשר הוא קלע בממוצע 18.2 נקודות, והוסיף 7.2 ריבאונדים, 2.6 אסיסטים ו-1.18 חטיפות למשחק. בסוף העונה, סיים במקום השני במועמדות לפרס השחקן המשתפר של העונה ב-NBA (שבו זכה סקוט סקיילס, שחקן אורלנדו מג'יק). בשתי עונות עוקבות, הוא המשיך עם משחקו הסולדי, כאשר קלע 18.0 ו-18.6 נקודות בממוצע למשחק בעונות 1991-92 ו-1992-93, בהתאמה.

ב-1993 הועבר גרנט בטרייד לפורטלנד טרייל בלייזרס בתמורה לסנטר קווין דאקוורת'. בפורטלנד עבר גרנט לתפקיד של שחקן משני, העולה מהספסל, ובשלוש עונות עם פורטלנד קלע בממוצע 9.6 נקודות למשחק.

ב-15 ביולי 1996, הוא חזר לוושינגטון בולטס באמצעות טרייד נוסף, יחד עם רכז הבלייזרס  רוד סטריקלנד, הפאוור פורוורד ראשיד וולאס והקלע מיטשל באטלר. בשלב זה הקריירה של גרנט הייתה בדעיכה, הוא קלע בממוצע 4.1 נקודות בעונת 1996-97, ואז התדרדר ל-2.6 נקודות בעונה הבאה, כאשר ה"בולטס" מיתגו עצמם מחדש בתור ה"ויזארדס".

הוא סיים את הקריירה המקצועית שלו עם פילדלפיה 76' בעונה המקוצרת בשל השבתה של ה-NBA ב-1999, כשקלע בממוצע 3.1 נקודות ו-2.3 ריבאונדים ושיחק ב-47 מתוך 50 משחקים אפשריים.

גרנט הועבר בטרייד ממש לפני תחילת עונת 1999-00 יחד עם אנתוני פארקר לאורלנדו מג'יק תמורת בילי אוונס, שנשלח אל המג'יק בטרייד שהעביר את אחיו של הארווי, הוראס, לסיאטל סופרסוניקס. לאחר שנופה מסגל הקבוצה, החליט הארווי גרנט לפרוש מן הליגה וממשחק מקצועני.

הארווי גרנט מעולם לא היה ריבאונדר מצטיין כמו אחיו הוראס, והוא מחזיק בממוצעי קריירה של 4.4 ריבאונדים ו-9.9 נקודות למשחק.

== משפחתו ==
בנו של גרנט ג'ראי שיחק כדורסל מכללות עבור אוניברסיטת קלמסון, שם שיחק גם הארווי לפני שעבר לאוקלהומה. מאז שיחק בצורה מקצוענית באוסטרליה, באיטליה, בישראל, בלטביה ובליטא. בן נוסף, ג'ריאן, שיחק באוניברסיטת נוטרדאם ונבחר על ידי ניו יורק ניקס בסיבוב הראשון של דראפט ה-NBA 2015, ובנו הצעיר, ג'רמי, שיחק אוניברסיטת סירקיוז לפני שנבחר במקום ה-39 על ידי פילדלפיה 76' בדראפט ה-NBA 2014. ב-2016, הוא החל לשחק עבור אוקלהומה סיטי ת'אנדר. ג'אילין גרנט הוא בנו הצעיר ביותר. להארווי גרנט גם בת, מיקאילה, נולד לו ב-2005 מחברתו קארן מיטשל.

== קישורים חיצוניים ==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מאמני כדורסל אמריקאים
קטגוריה:כדורסלני אוניברסיטת קלמסון
קטגוריה:כדורסלני אוניברסיטת אוקלהומה
קטגוריה:כדורסלני פילדלפיה 76'
קטגוריה:כדורסלני פורטלנד טרייל בלייזרס
קטגוריה:בחירות דראפט של וושינגטון בולטס
קטגוריה:כדורסלני וושינגטון בולטס
קטגוריה:כדורסלני וושינגטון ויזארדס
הארווי
קטגוריה:ג'ורג'יה: כדורסלנים
קטגוריה:תאומים אמריקאים
קטגוריה:אמריקאים שנולדו ב-1965
ואדים גוצט

ואדים מרקוביץ' גוטצאיט (באוקראינית: Вадим Маркович Гутцайт; נולד ב-6 באוקטובר 1971) הוא סייף יהודי-אוקראיני סובייטי בעבר. אלוף אולימפי (ברצלונה 1992) בחרב קבוצתי כחבר במשלחת המאוחדת. בעל מדליית ארד מאליפות העולם (בודפשט 1991), פעמיים ברציפות אלוף האוניברסיאדה (קטניה 1997 ופלמה דה מיורקה 1999) ואלוף המכביה השבע-עשרה (2005) בחרב אישי.

== ביוגרפיה ==
גוטצאיט נולד וגדל בקייב למשפחה יהודית. הוא החל להתאמן בסיף בגיל 10. כבר בגיל 15 הוא זכה באליפות אוקראינה. בשנת 1988 זכה באליפות ברית המועצות לנוער. באליפויות העולם בסיף לנוער שנערכו באתונה 1989 ומדלינג 1990 הוא זכה במדליית זהב בתחרות חרב אישי.

באליפות העולם בסיף שנערכה בבודפשט, הונגריה בשנת 1991 הוא זכה בשתי מדליות, כסף וארד. מדליית כסף בתחרות חרב קבוצתי אחרי הונגריה ולפני גרמניה ומדליית ארד בתחרות חרב אישי. 

באולימפיאדת ברצלונה (1992) זכה גוטצאיט במדליית זהב בתחרות חרב קבוצתי ביחד עם גרגורי קיריינקו, אלכסנדר שירשוב, ג'ורג' פוגוסוב וסטניסלב פוזדניאקוב לפני הונגריה וצרפת. 

באולימפיאדת אטלנטה (1996) הוא סיים במקום שישי בתחרות חרב אישי לאחר שהפסיד בשלב רבע הגמר 15-14 לסטניסלב פוזדניאקוב שזכה במדליית הזהב.

באיניברסיאדה שנערכה בקטניה בשנת 1997 ובאוניברסיאהד שנערכה בפלמה דה מיורקה בשנת 1999 הוא זכה פעמיים ברציפות במדליית זהב בחרב אישי.

באולימפיאדת סידני (2000) הוא סיים במקום שישי בתחרות חרב קבוצתי ובמקום 13 בתחרות חרב אישי.

לאחר שפרש מתחרויות, החל גוטצאיט לשפוט בתחרויות בינלאומיות.

==קישורים חיצוניים==

* [https://web.archive.org/web/20091013150732/http://sports123.com/fen/mw-sa.html ואדים גוטצאיט], באתר Sports 123 
* [https://www.jewishvirtuallibrary.org/sergei-charikov ואדים גוטצאיט], באתר Jewish Virtual Library 
* [http://www.jewsinsports.org/Olympics.asp?sport=olympics&ID=519 ואדים גוטצאיט], באתר Jews in Sports 

 

קטגוריה:סייפים רוסים
קטגוריה:סייפים יהודים
קטגוריה:יהודים סובייטים
קטגוריה:יהודים אוקראינים
קטגוריה:סייפים באולימפיאדת ברצלונה (1992)
קטגוריה:סייפים באולימפיאדת אטלנטה (1996)
קטגוריה:סייפים באולימפיאדת סידני (2000)
קטגוריה:משתתפים יהודים באולימפיאדת ברצלונה (1992)
קטגוריה:משתתפים יהודים באולימפיאדת אטלנטה (1996)
קטגוריה:אלופי המכביה: סייפים
קטגוריה:אלופי האוניברסיאדה
קטגוריה:שרי ספורט
קטגוריה:אוקראינים שנולדו ב-1971
אורסק

אורסק (ברוסית: Орск) היא עיר ברוסיה, במחוז אורנבורג. אורסק היא אחת מעשר הערים הגדולות מבחינת שטח השיפוט שלהן ברוסיה. העיר היא השנייה מחשיבותה מבחינת גודל האוכלוסייה ותעשייה במחוז אורנבורג.

==היסטוריה==
ראשיתה של אורסק במבצר אורנבורג שהוקם במקום ותפקידו היה להגן על גבולה של האימפריה הרוסית מפני שבטי נוודים.

ב-1865 אורסק קיבלה מעמד של עיר. במפקד האוכלוסין של 1866 היו בעיר 435 בתי אב עם 3,088 תושבים. היו בה כנסייה פרבוסלאבית אחת, מסגד אחד, בית ספר, שתי תחנות דואר ושבעה מפעלים. בשנות השבעים של המאה ה-19 העיר עברה התפתחות מואצת, האוכלוסייה גדלה ומספר בתי חרושת הגיע לעשרים. ב-1888 נפתח בית ספר לבנות.

בשנות השלושים של המאה העשרים במקום נוסדו מספר מפעלים אשר עסקו בעיבוד מתכות ונפט. לפי מפקד של 1939 התגוררו בעיר 66,300 תושבים. במהלך מלחמת העולם השנייה לאורסק הועברו 28 מפעלים מערי החזית. בתקופה זו גדלה אוכלוסיית העיר והגיעה ל-131,000 תושבים.

==אוכלוסייה==
אוכלוסיית אורסק לפי שנים:
{| class="wikitable"
| ||שנה || מספר תושבים
|-
|1 || 1896 || 12,880 (מתוכם 24 יהודים).
|-
|2 || 1897 || 14,000
|-
|3 || 1939 || 66,000
|-
|4 || 1959 || 176,214
|-
|5 || 1989 || 270,771
|-
|6 || 2000 || 273,900
|-
|7 || 2010 || 239,800
|-
|8 || 2017 || 230,414
|}

==ערים תאומות==
* 

==קישורים חיצוניים==

* 
* 

קטגוריה:מחוז אורנבורג: ערים
קטגוריה:יישובים שהוקמו ב-1735
יחסי ברוניי–קנדה

יחסי ברוניי–קנדה הם היחסים הדיפלומטיים שבין סולטנות נגארה ברוניי דארוסלאם לבין קנדה. היחסים בין המדינות כוננו רשמית ב-7 במאי 1984 בעקבות הכרזת עצמאותה של ברוניי. היחסים בין המדינות הם יחסים טובים, שמתבססים בעיקר על שיתופי פעולה בתחומי הסחר וההשקעות. בשנת 2013, שתי המדינות חתמו על הסכם בדבר המיסים.

== יחסים כלכליים ==
* בשנת 2016, שווי הסחורה שיוצאה מברוניי לקנדה הגיעה לסך 1.45 מיליון דולר אמריקאי והיא כללה חומרים כימיים, מוצרי מזון, חולצות, סרטנים, גלויות, כובעים, מכונות חפירה, ענבים ועוד. באותה השנה, שווי הסחורה שיוצאה מקנדה לברוניי הגיעה לסך 9.06 מיליון דולר אמריקאי והיא כללה מטוסים, טלפונים, שסתומים, משאבות אוויר, מכונות הרמה, סויה, מוצרי פלסטיק ואלומיניום, מכסי פלסטיק ועוד.
* בשנת 2015, שווי הסחורה שיוצאה מברוניי לקנדה הגיעה לסך 3.63 מיליון דולר אמריקאי והיא כללה חומרים כימיים, תרופות, מוצרי מזון, ציוד גאודזיה, סרטנים, מוצרים חשמליים, חולצות, מוצרי ברזל, מוצרי פלסטיק וגומי ועוד. באותה השנה, שווי הסחורה שיוצאה מקנדה לברוניי הגיעה לסך 4.9 מיליון דולר אמריקאי והיא כללה שסתומים, מכונות חפירה, מחשבים, חוטים מבודדים, מדחפים, בטריות, מכסי פלסטיק, סויה, ירקות קפואים, תפוחי אדמה, מוצרים אפויים, תרופות, סבון, מוצרי ברזל ועוד.

== ייצוג ==
* ברוניי מיוצגת בקנדה על ידי שגרירות שהיא מחזיקה באוטווה, בירת המדינה.
* קנדה מיוצגת בברוניי על ידי שגרירות שהיא מחזיקה בבנדר סרי בגוואן, בירת המדינה.

== הערות שוליים ==
מרצדס-בנץ O402

מרצדס-בנץ O402 (בגרמנית: Mercedes-Benz O 402) הוא אוטובוס קצר, מתוצרת יצרנית הרכב הגרמנית מרצדס בנץ אשר יוצר בין השנים 1985–1989.

=="מרצדס-בנץ O402"==

* אוטובוס עירוני
* מנוע דיזל
* 2 דלתות כניסה/יציאה
* הפריסה של הדלת: 1-2-0
* 22-25 מושבים (27 מקומות עמידה)
* הגובה בעמידה הפנים - 2,123 מ"מ
* גובה הרצפה מעל לכביש - 740 מ"מ 
* גובה הכניסה חלק קדמי - 330 מ"מ
* גובה הכניסה חלק אחורי - 340 מ"מ

== תמונות ==
<gallery>
קובץ:EMD XD60 (D).JPG | "מרצדס-בנץ O402" 
קובץ:Mercedes-Benz O 402 Viernheim 100 3591.jpg | "מרצדס-בנץ O402" 
קובץ:Mercedes-Benz O 402 Viernheim 100 3592.jpg | "מרצדס-בנץ O402" 
קובץ:Mercedes-Benz O 402 Viernheim 100 3591.jpg | "מרצדס-בנץ O402" 
</gallery>

==ראו גם==
* מרצדס-בנץ
* מרצדס-בנץ O303
* מרצדס-בנץ O309
* מרצדס-בנץ 0408

==לקריאה נוספת==
* [http://phototrans.eu/autobusy.php?s=2415&nr=107&ticket=177 "מרצדס-בנץ O402" - תמונות]

== קישורים חיצוניים ==

* 
* 

==הערות שוליים==

קטגוריה:כלי רכב שהושקו ב-1985
O402
קטגוריה:כלי רכב גרמניים
רנטה הוי

רנטה הוי (בגרמנית: Renate Hoy; ) הייתה שחקנית ודוגמנית אמריקאית ממוצא גרמני, הוכתרה כמיס גרמניה לשנת 1952.

==ביוגרפיה==
הוי נולדה בלודוויגסהאפן. לאחר שנבחרה למיס נירנברג היא זכתה ב-1952 בתחרות מיס גרמניה. היא נסעה לארצות הברית על מנת להתמודד בתחרות מיס תבל הראשונה (מיס תבל 1952, ושם הגיעה למקום החמישי.

לאחר מכן היא חתמה על חוזה עם חברת סרטי יוניברסל. ב-1953 היא שיחקה שפחה בסרט המדע הבדיוני "אבוט וקוסטלו נוסעים למאדים".

ב-1954 שיחקה בסרט הגרמני "טירת הברטוס" המבוסס על רומן מאת הסופר "לודוויג גנגהופר".

ב-1955 הופיעה בסרט המלחמה "מרדף הים" העוסק במלחמת העולם השנייה. 

ב-1956 שיחקה בסרטו של הבמאי נורמן טאורוג "הציפורים והדבורים".

ב-1958 שיחקה בסרט "חיוך מסוים". 

ב-1959 הופיעה בתפקיד קטן של זמרת בסרט "הגבר שהבין אישה" לצד לסלי קארון.

== חיים אישיים ==

ב-1954 היא נישאה לשחקן האמריקאי ברט האלסי. נולדו להם שני ילדים, צ'ארלס אוליבר האנד ג'וניור, ובת; טרייסי לי. הזוג התגרש בשנת 1959. בנה צ'ארלס נרצח בכלא בזמן שריצה 25 שנות מאסר.

בעקבות שביתה של גילדת שחקני המסך ב-1960, פרשה הוי ממשחק. בשנת 1963, היא התחתנה עם עורך הדין לזכויות האזרח ריימונד סי סימפסון. לזוג נולד ילד אחד, המוזיקאי ריצ'רד ג'יימס סימפסון, חבר לשעבר בלהקות Invisiblechains ו-Teardrain. רנטה התגוררה בדרום קליפורניה.

== קישורים חיצוניים ==

קטגוריה:משתתפות בתחרות מיס תבל 1952
קטגוריה:שחקניות קולנוע וטלוויזיה גרמניות
קטגוריה:זוכות מיס גרמניה
קטגוריה:מהגרות מגרמניה לארצות הברית
קטגוריה:אמריקאיות שנולדו ב-1930
קטגוריה:אמריקאים שנולדו ב-1930
קטגוריה:אמריקאיות שנפטרו ב-2024
קטגוריה:אמריקאים שנפטרו ב-2024
צ'ארלס מאדן

פסל פטרוס בחזית [[כנסיית בית פטרוס שייצר צ'ארלס ל. מאדן]]
צ'ארלס ל. מאדן (באנגלית: Charles L. Madden; 1934–7 במאי 2012) היה אמן ויטראז'ים ופסל. מייסד מספר חברות פרסום ואמנות. יצר פסיפס משולב בטרצו וזכוכית וונציאנית הגדול בעולם, בקומת הכניסה של שדה התעופה הבינלאומי בהאריסברג, פנסילבניה.

== חייו ויצירתו ==
נולד בפילדלפיה בשנת 1934, סיים תואר ראשון ב-1956. שירת בצי האמריקאי עד שנת 1959.

באמצע שנות הששים ייסד את חברת Contemporary Stained Glass Corp, ובמסגרתה ייצר חלונות ויטראז' לבתי כנסת ולכנסיות, ביניהם בית הכנסת בני ישראל וכנסיית סנט מרגרט. ייסד את חברת הפרסום Madden, Baron & Baron.

בנוסף ליצירות חילוניות רבות שייצר עבור מחלקת המדינה האמריקאית, שגרירויות ארצות הברית בסין ועוד, יצר בישראל שני פסלים:
בשנת 1972 פיסל פסל מונומנטלי מברונזה, אלומיניום וזכוכית על עלייתה של מרים השמימה עבור כנסיית הבשורה בנצרת. שמה הרשמי של היצירה: "מרים לובשת את השמש" ככתוב בספר אחרית הימים 12, 1-6. בשנת 1989 יצר גביע מזהב וכסף שניתן לשימוש האפיפיור יוחנן פאולוס השני בטקס הכרזת מריה סידליסקה , מייסדת מסדר האחיות של המשפחה הקדושה מנצרת כמבורכת.

יצירה נוספת שלו נמצאת בכניסה לכנסיית בית פטרוס בכפר נחום. פסל ברונזה בגובה של 3 מטר המתאר את פטרוס הקדוש. הפסל הוקדש בידי האפיפיור יוחנן פאולוס השני בעת ביקורו במקום בשנת 2000.

נפטר ב-7 במאי 2012, הותיר אישה, 3 ילדים.

== קישורים חיצוניים ==
* Lou Baldwin, [http://catholicphilly.com/2012/05/news/charles-madden-local-artist-dies-at-78/ Charles Madden, local artist, dies at 78], Catholic Philly, May 15, 2012 
* [https://www.prweb.com/releases/2004/09/prweb155730.htm Charles L. Madden Renowned Artist and Sculptor Creates The Largest Combined Mosaic - Terrazzo Airport Art Work In The World], PRWEB, SEPTEMBER 8, 2004 

== הערות שוליים ==

קטגוריה:ויקיפדיה: ערכים של משתמשים חדשים
קטגוריה:פסלים אמריקאים
קטגוריה:אמריקאים שנולדו ב-1934
קטגוריה:אמריקאים שנפטרו ב-2012
זיגפריד פון ואלדנבורג

זיגפריד פון ואלדנבורג (בגרמנית: Siegfried von Waldenburg; 30 בדצמבר 1898 – 24 במרץ 1973), היה מפקד בכיר בורמאכט שפיקד על כוחות במלחמת העולם השנייה.

==ביוגרפיה==
===קריירה מוקדמת===
פון ואלדנבורג נולד ב-30 בדצמבר 1898 בגרוס ליפה, שהשתייכה לאימפריה הגרמנית. ב-15 ביולי 1916, במהלך מלחמת העולם הראשונה התגייס פון ואלדנבורג לצבא האימפריה הגרמנית, והצטרף לרגימנט הגרנדירים של המשמר ה-1 (אלכסנדר הראשון, קיסר רוסיה), ולחם עמו במהלך המלחמה. כחודש לפני סיום המלחמה הוא נלקח בשבי הבריטי, ממנו שוחרר בשנת 1920.

לאחר שחרורו הצטרף פון ואלדנבורג לפרייקור בשלזיה, ובשנת 1922 הצטרף לרייכסווהר, ומילא בו תפקידי פיקוד ומטה. ב-3 בדצמבר 1924 הוא נשא לאשה את יוטה פון אלטן, וב-1 באפריל 1925 הועלה לדרגת לויטננט. ב-1 במאי 1934 הוא הועלה לדרגת האופטמן, וב-1 באוקטובר 1936 הוא הועלה לדרגת מיור.

===מלחמת העולם השנייה===
בפרוץ מלחמת העולם השנייה היה פון ואלדנבורג קצין מטה בדיוויזיה ה-6, אשר הייתה חלק מהארמייה הראשונה בחזית המערבית, ובמהלך המערכה על צרפת לחמה עמה כחלק מהקורפוס ה-40 במסגרת הארמייה ה-16. ב-1 במרץ 1940 הוא הועלה לדרגת אוברסט לוטננט, וב-25 באוקטובר 1940 מונה לראש המטה של הקורפוס ה-12. במהלך מבצע ברברוסה הוא לחם עם הקורפוס כחלק מארמיית הפאנצר השנייה, והשתתף בקרב סמולנסק, ולאחר מכן בבלימת מתקפת הנגד הרוסית סביב מוסקבה, כחלק מהארמייה הרביעית. ב-1 בפברואר 1942 הוא הועלה לדרגת אוברסט, ובמרץ 1942 הוא מונה לנספח הצבאי בשגרירות גרמניה ברומא. ב-17 באפריל 1944 הוא מונה למפקד רגימנט הפאנצרגרנדיר ה-26, שהיה חלק מדיוויזיית הפאנצר ה-24, וב-14 בספטמבר 1944 הוא מונה למפקד דיוויזיית הפאנצר ה-116. ב-1 בדצמבר 1944 הוא הועלה לדרגת גנרל מיור, וב-9 בדצמבר הוענק לו עיטור צלב האבירים של צלב הברזל. לאחר מכן הוא לחם עם הדיוויזיה בקרב על הבליטה ובכיס הרוהר, וב-15 באפריל 1945 הוא נלקח בשבי.

===לאחר המלחמה===
בשנת 1947 השתחרר פון ואלדנבורג מהשבי, ולאחר מכן הוא התגורר בהנובר, עד למותו ב-24 במרץ 1973.

== קישורים חיצוניים ==

* [http://www.lexikon-der-wehrmacht.de/Personenregister/W/WaldenburgSiegfriedvon.htm זיגפריד פון ואלדנבורג] באתר lexikon-der-wehrmacht בגרמנית

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:אנשי צבא גרמנים במלחמת העולם הראשונה
קטגוריה:חיילי הרייכסווהר
קטגוריה:גרמנים שנולדו ב-1898
קטגוריה:גרמנים שנפטרו ב-1973
קלאודיה שיינבאום

קלאודיה שיינבאום פרדו (בספרדית: Claudia Sheinbaum Pardo; נולדה ב-24 ביוני 1962) היא מדענית חוקרת, מחברת מאמרים אקדמיים ופוליטיקאית מקסיקנית-יהודייה, שכיהנה מאוגוסט 2018 עד יוני 2023 כראש עיריית מקסיקו סיטי מטעם סיעת הקואליציה "Juntos Haremos Historia". בשנת 2007 זכתה, ביחד עם שאר חברי הפאנל הבין-ממשלתי לשינוי האקלים של האו"ם, בפרס נובל לשלום. מועמדת של מפלגת השלטון "מורנה" (MORENA) לנשיאות בבחירות שהתקיימו ביוני 2024. הביעה תמיכה בביטול האיסור הפלילי על הפלות של מקסיקניות, דוגלת בהשקפת עולם פרוגרסיבית ומתמקדת בסיוע לעניים ולקהילות הילידים של מקסיקו.

ב-2 ביוני 2024 נבחרה לנשיאות מקסיקו. היא האישה הראשונה בתפקיד נשיאת מקסיקו, וכמו-כן גם כנשיאה הראשון של מקסיקו שמגיעה ממשפחה ממוצא יהודי בעיקרה.

בהכשרתה, דוקטור להנדסה סביבתית.

== ביוגרפיה ==
=== משפחה ===
קלאודיה שיינבאום נולדה במקסיקו סיטי, עיר הבירה של מקסיקו. היא בתם השנייה של המהנדס הכימי קרלוס שיינבאום-יוסלביץ (1933–2013), ושל הביולוגית אנני פרדו-סמו (לבית בנימינוב) ילידת 1941. שיינבאום היא נכדתם של מהגרים יהודים-אשכנזים מליטא מצד אביה, ושל יהודים-ספרדים מצד אמה מסופיה, בולגריה; שנמלטו בשואה .

סיפרה שחגגה את החגים היהודיים, בביתם של סביה וסבתותיה. הוריה היו פעילי שמאל, ולפיכך לא-נטלו חלק פעיל בחיי הקהילה היהודית במקסיקו.<ref name=":0" />

לאחר שנשיא מקסיקו לשעבר ויסנטה פוקס התבטא בצורה מסיתה ואנטישמית-גבולית, כשניסה להציגה כ"יהודיה בולגריה" בלבד, שיינבאום הציגה את תעודת הלידה שלה בתגובה, על-מנת להבהיר לציבור שהיא גם "100% מקסיקנית".<ref name=":0"></ref><ref></ref>

=== השכלה גבוהה, אקדמיה ופרס נובל קבוצתי ===
לשיינבאום תואר ראשון בפיזיקה עם התמחות בתרמודינמיקה, וכן תואר שני בהנדסת אנרגיה. את הדוקטורט בהנדסה סביבתית עשתה במעבדה הלאומית לורנס ברקלי האמריקנית (LBNL), מטעם האוניברסיטה האוטונומית הבינלאומית של מקסיקו (UNAM). 

היא חיברה למעלה מ-100 מאמרים אקדמיים ושני ספרים מדעיים על אנרגיה, סביבה ופיתוח בר-קיימא.<ref></ref> 

בשנת 2007 הצטרפה כפאנליסטית לדיון הבינממשלתי לשינוי אקלים וסביבה (ראו: הפאנל הבין-ממשלתי לשינוי האקלים) של האו"ם כמומחית בתחום הסביבה והתעשייה, ובמסגרת פעילות זו כתבה, ביחד עם שאר חברי פאנל המומחים, ביניהם סגן-נשיא ארצות הברית לשעבר אל גור, את דו"ח AR4 , שעליו זכתה הקבוצה בפרס נובל לשלום בשלהי אותה שנה.

===נשיאת מקסיקו===

מסע הבחירות לנשיאות של 2024 התנהל בצל אלימות קשה של קרטלי הסמים המקסיקניים, הנחשבים שנים רבות למקורבים למפלגת מורנה (MORENA) אותה ייצגה. במסגרת מערכת בחירות זו, נרצחו 37 מתמודדים לתפקידים שונים במערכת הממשל המקסיקנית.<ref></ref>

כנשיאת מקסיקו, החלה שיינבאום לפעול לקידום רפורמה משפטית שבמסגרתה הציבור המקסיקני יבחר את השופטים, בצורה ישירה.

==חיים אישיים==
בתחילת 1987 נישאה לראשונה לקרלוס אימאז גיספרט אותו פגשה באוניברסיטת סטנפורד שבארצות הברית, ואף בשלהי שנת 1987 ונולדה להם בת משותפת. אולם שיינבאום וגיספרט התגרשו ב-2016. בנובמבר 2023 נישאה בשנית לחזוס מריה טאריבה-אונגר, בנקאי בכיר מהבנק המרכזי של מקסיקו.

==קישורים חיצוניים==

* 

* 

== הערות שוליים ==

קטגוריה:אישים ממוצא יהודי-ליטאי
קטגוריה:זוכות פרס 100 נשים (BBC)
קטגוריה:מדעניות מקסיקניות
קטגוריה:מדענים יהודים
קטגוריה:מקסיקו סיטי
קטגוריה:נשיאי מקסיקו
קטגוריה:נשים בראשות עירייה
קטגוריה:פוליטיקאיות מקסיקניות
קטגוריה:פוליטיקאים יהודים מקסיקנים
קטגוריה:פיזיקאיות
קטגוריה:ראשי עיריות במקסיקו
קטגוריה:מקסיקנים שנולדו ב-1962
קטגוריה:ילידות 1962
הנס-קרל פון אזבק

הנס-קרל פרייהר פון אזבק (בגרמנית: Hans-Karl Freiherr von Esebeck; 10 ביולי 1892 – 5 בינואר 1955), היה מפקד בכיר בורמאכט שפיקד על כוחות במלחמת העולם השנייה.

==ביוגרפיה==
===קריירה מוקדמת===
פון אזבק נולד ב-10 ביולי 1892 בפוטסדאם, שהשתייכה לאימפריה הגרמנית. בשנת 1911 התגייס פון אזבק לצבא האימפריה הגרמנית, והצטרף לרגימנט האולנים של המשמר ה-3. במהלך מלחמת העולם הראשונה הוא לחם עם יחידתו, וב-6 ביוני 1916 הוא הועלה לדרגת אובר לוטננט. בשנת 1917 הוא הועבר למטה הקורפוס ה-6, ובתחילת 1918 הוא מונה לשליש בדיוויזיית הפרשים ה-3. על פעולותיו בקרבות הוא קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה הצטרף פון אזבק לרייכסווהר, ומילא בו תפקידי פיקוד ומטה. ב-1 במרץ 1923 הוא הועלה לדרגת ריטמייסטר, וב-1 ביוני 1933 הוא הועלה לדרגת מיור. ב-1 בינואר 1936 הוא הועלה לדרגת אוברסט לוטננט, וב-6 באוקטובר 1936 הוא מונה למפקד רגימנט הפרשים ה-1. ב-1 ביוני 1938 הוא הועלה לדרגת אוברסט, וב-23 במרץ 1939 הוא מונה למפקד חטיבת הרובאים ה-6.

===מלחמת העולם השנייה===
במהלך המערכה בפולין פיקד פון אזבק על חטיבת הרובאים ה-6, שהייתה חלק מהדיוויזיה הקלה ה-1, שהייתה חלק מהארמייה העשירית, ובמהלך המערכה על צרפת הוא פיקד עליה כחלק מהקורפוס הממונע ה-41, והשתתף עימה בצליחת נהר המז, וההתקדמות לתעלת למאנש. ב-4 ביולי 1940 הוענק לו עיטור צלב האבירים של צלב הברזל, וב-13 במרץ 1941 הוא מונה למפקד דיוויזיית הפאנצר ה-15. פון אזבק פיקד על הדיוויזיה במערכה במדבר המערבי, וב-13 באפריל אף הועלה לדרגת גנרל מיור, אולם הוא נפצע קשה כחודש לאחר מכן בקרב ליד טוברוק. ב-24 באוגוסט 1941 הוא מונה למפקד דיוויזיית הפאנצר ה-11, ופיקד עליה בקרבות בדרום רוסיה ובתחילת מבצע טייפון, עד אוקטובר אותה שנה. ב-17 בפברואר 1942 הוא מונה למפקד דיוויזיית הפאנצר ה-2, ופיקד עליה עד ה-1 ביוני אותה שנה. ב-1 ביולי אותה שנה הוא חזר לפקד על הדיוויזיה, ופיקד עליה עד ה-5 בספטמבר אותה שנה. ב-23 באוגוסט אותה שנה הוא קיבל על פעולותיו את עיטור הצלב הגרמני בזהב, וב-20 בנובמבר 1942 הוא מונה למפקד קורפוס הפאנצר ה-46. ב-1 בדצמבר אותה שנה הוא הועלה לדרגת גנרל לוטננט, וב-30 בנובמבר 1943 הוא מונה למפקד קורפוס הפאנצר ה-57. ב-1 בפברואר 1944 הוא הועלה לדרגת גנרל חיל השריון, ובאביב אותה שנה הוא מונה למפקד המחוז הצבאי ה-7. לאחר קשר ה-20 ביולי נעצר פון אזבק בשל השתתפותו במרד והושלך למחנה ריכוז, אולם בדרך נס הוא שרד עד סוף המלחמה.

===לאחר המלחמה===
לאחר המלחמה התגורר פון אזבק בדורטמונד, עד למותו ב-5 בינואר 1955.

== קישורים חיצוניים ==

* [http://www.lexikon-der-wehrmacht.de/Personenregister/E/EsebeckHKFv.htm הנס-קרל פון אזבק] באתר lexikon-der-wehrmacht בגרמנית

קטגוריה:גנרלים בוורמאכט
קטגוריה:מפקדי גייסות גרמניה במלחמת העולם השנייה
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מעוטרי הצלב הגרמני בזהב
קטגוריה:אנשי צבא גרמנים במלחמת העולם הראשונה
קטגוריה:חיילי הרייכסווהר
קטגוריה:אנשי צבא גרמנים בקרב קורסק
קטגוריה:גרמנים שנולדו ב-1892
קטגוריה:גרמנים שנפטרו ב-1955
משה ברזובסקי

הרב משה ברזובסקי (נולד בשנת תשכ"א) הוא ראש ישיבת סלונים וחבר בוועד הישיבות ובוועדת הרבנים לענייני חינוך מטעם מועצת גדולי התורה.

== ביוגרפיה ==
נולד לרבי שמואל ברזובסקי האדמו"ר מסלונים, ולשיינא רחל (תרצ"ט - כ"ב בטבת תשס"ו) נכדת האדמו"ר בעל ה"אמרי חיים" מויז'ניץ, בת חתנו רבי נפתלי חיים אדלר מדז'יקוב. נקרא על שמו של אבי סבו, רבי משה אברהם ברזובסקי. בילדותו למד בתלמוד תורה מאה שערים ולאחר מכן בישיבת בית אברהם. נישא לחוה, בת הרב שמעון ברייש מציריך, בנו של הרב מרדכי יעקב ברייש בעל חלקת יעקב. לאחר נישואיו עבר ללמוד בישיבת בריסק בראשות גיסו הרב אברהם יהושע סולובייצ'יק.

מתגורר בשכונת ארזי הבירה בירושלים.

==== תפקידיו ====
בשנת תשמ"ה נקרא על ידי סבו, רבי שלום נח ברזובסקי, לכהן כנושא ונותן בישיבת בית אברהם ולאחר מספר שנים מונה לר"מ בישיבה כשבד בבד קיבל לידיו את הנהגת הישיבה תחת הכוונתו של אביו, ראש הישיבה. לאחר עלותו של אביו לכהן כאדמו"ר החל למסור את השיעור הכללי בישיבה מתורותיו של אביו. לאחר מספר שנים מונה על ידי אביו לכהן כראש הישיבה בפועל.

הרב ברזובסקי משמש כיד ימינו של אביו האדמו"ר בכל נושאי הנהגת הקהילה הרוחניים ובכל ענייני הציבור, כולל אלו הקשורים לחברותו במועצת גדולי התורה של אגודת ישראל. ככזה הוא מטפל בעניין החוק לגיוס בני ישיבות. בשנת 2014 הוא העביר הוראה לבחורי הישיבה שלא להתייצב בלשכת הגיוס, אך לאחר זמן קצר סייג את ההוראה והבהיר שיש להמשיך להתייצב לקבלת דחיית גיוס. בתחילת שנת 2018 יזם פרסום כרוז הקורא לבנות שלא להתייצב בלשכת הגיוס בשום מקרה.

== משפחתו ==
גיסיו הם הרב אברהם יהושע סולובייצ'יק והרב חיים פיינשטיין.

ילדיו:
* בתו פעשע אשת הרב שמעון טננהויז - נושא ונותן בישיבת בית אברהם
* בנו הרב אברהם חתנו של הרב יואל דוד שפיגל רב קהילת נצח ישראל בבית שמש - מנהל רוחני בישיבת נצח ישראל
* בנו הרב מרדכי יעקב חתנו של הדיין הרב נפתלי נוסבוים ראש ישיבת חיי משה וטשעבין - ראש כולל פרי הארץ
* בתו מרגלית אשת הרב משה אברהם גולינסקי - רב קהילת סלונים בעמנואל
* בנו הרב ברוך חתן הרב אברהם גבירר
* בתו הינדא אשת הרב מרדכי וינברג
* בתו צביה אשת בן דודה הרב שלמה ריזל נכדו של האדמו"ר מסלונים

== הערות שוליים ==

קטגוריה:בוגרי ישיבת בית אברהם-סלונים
קטגוריה:ראשי ישיבה חסידים בישראל
קטגוריה:חסידות סלונים
קטגוריה:משפחת הגר
קטגוריה:בוגרי הישיבה הגדולה ותלמוד תורה מאה שערים
קטגוריה:בני אדמו"רים
קטגוריה:ישראלים שנולדו ב-1961
Castle Wolfenstein

Castle Wolfenstein (בתרגום חופשי לעברית: "טירת וולפנשטיין", ידוע בעברית גם בשם "הטירה הנאצית") הוא משחק מחשב פופולרי שנוצר בשנת 1981 על ידי חברת Muse Software. המשחק נוצר במקור למחשבי Apple II, ומאוחר יותר הוסב לסביבת מערכת ההפעלה DOS, ל- Atari 8-bit family, ול-קומודור 64. המשחק "Beyond Castle Wolfenstein" הוא משחק ההמשך למשחק זה.

גיבור המשחק הוא חייל אמריקני במלחמת העולם השנייה. מטרת המשחק היא לאתר ברחבי הטירה את תוכניות המלחמה הסודיות, ולבסוף לברוח מהטירה בחיים.

== קישורים חיצוניים ==
* [http://www.mobygames.com/game/castle-wolfenstein המשחק באתר Mobygames.com]
* 

קטגוריה:משחקי וידאו משנת 1981
קטגוריה:משחקי DOS
קטגוריה:משחקי קומודור 64
קטגוריה:משחקי פעולה-הרפתקאות
קטגוריה:משחקי התגנבות ממוחשבים
קטגוריה:משחקי וידאו שפותחו בארצות הברית
ניקולא הראשון, דוכס לורן

ניקולא הראשון, דוכס לורן (בצרפתית: Nicholas I de Lorraine; יולי 1448 - 27 ביולי 1473), היה דוכס לורן בין השנים 1470–1473.

==ביוגרפיה==
ניקולא נולד ב-יולי 1448 בננסי, לז'אן השני, דוכס לורן ולמארי דה בורבון, בתו של שארל הראשון, דוכס בורבון. בשנת 1470 מת אביו, וניקולא ירש את נחלתו ותאריו.

ניקולא היה מאורס לאן מצרפת, בתו של לואי האחד עשר, מלך צרפת, אולם הוא לא התחתן איתה לבסוף, והייתה לו רק בת לא חוקית אחת, מרגריט. ב-27 ביולי 1473 מת ניקולא בננסי, והועלו טענות שהורעל בידי סוכניו של לואי האחד עשר, ודודתו יולנדה, דוכסית לורן ובנה רנה השני, דוכס לורן ירשו את נחלתו ותאריו.

==קישורים חיצוניים==

קטגוריה:דוכסי לורן
קטגוריה:ילידי 1448
קטגוריה:נפטרים ב-1473
פרדיננד צ'טלוש

פרדיננד צ'טלוש (בסלובקית: Ferdinand Čatloš; 7 באוקטובר 1895 - 16 בדצמבר 1972) היה קצין ופוליטיקאי סלובקי.

==ביוגרפיה==
צ'טלוש נולד ב-7 באוקטובר 1895 בליפטובסקי פטר, שהייתה חלק מממלכת הונגריה בתוך האימפריה האוסטרו-הונגרית, והיה הבכור מבין עשרת אחיו. במהלך מלחמת העולם הראשונה הוא שירת בצבא האוסטרו-הונגרי, ואף נפל בשבי הרוסי במהלך הקרבות. בעת שהותו בשבי הוא הצטרף ללגיון הצ'כי, ולאחר הקמת צ'כוסלובקיה בתום המלחמה, הוא שירת כקצין בצבא הצ'כוסלובקי.

לאחר ועידת מינכן הכריזה סלובקיה על עצמאותה, והוקמה הרפובליקה הסלובקית. צ'טלוש מונה למפקד הצבא הסלובקי, ופיקד עליו במהלך המלחמה ההונגרית-סלובקית. לאורך כל הקריירה שלו בממשלת הרפובליקה הסלובקית, הוא שימש כשר ההגנה. בנוסף, היה צ'טלוש גם מפקדה של ארמיית ברנולאק במהלך הפלישה לפולין ובמהלך מבצע ברברוסה, ואף קיבל מהיטלר את עיטור צלב הברזל. בשנת 1944, לקראת סיומה של מלחמת העולם השנייה, הוא ניהל משא ומתן חשאי עם ברית המועצות על מעבר סלובקיה לצד בעלות הברית, בתקווה שסלובקיה תכריז מיד מלחמה על הונגריה, ותוכל להשיב לעצמה את השטח אותו איבדה בבוררות וינה הראשונה, אולם תוכניותיו נכשלו בשל המרד הסלובקי והכיבוש הגרמני שבא בעקבותיו.

לאחר המלחמה הוא נכלא במשך שלוש שנים במוסקבה, ושוחרר רק בשנת 1948. צ'טלוש בילה את שארית חייו כפקיד רגיל במרטין, וב-16 בדצמבר 1972 הוא מת בביתו.

==קישורים חיצוניים==

* 

קטגוריה:מעוטרי צלב הברזל
קטגוריה:ילידי 1895
קטגוריה:נפטרים ב-1972
מיצובישי ספייס סטאר

מיצובישי ספייס סטאר (Mitsubishi Space Star) היא מכונית מיני גדולה המיוצרת על ידי חברת המכוניות היפנית מיצובישי מוטורס משנת 2013. בחלק מהמקומות בעולם היא מוכרת בשם מיראז'. מבחינה קטגורית היא מעט יותר גדולה מרכבי המיני אך קטנה מרכבי הסופרמיני ולכן רבים משייכים אותה לסופר מיני. הדגם מופיע בגרסאות ידני ואוטומטי. המנוע מורכב משלושה צילינדרים בלבד ונוטה להרעיש ולרעוד יותר מפאת המספר האי-זוגי. הגיר (תיבת הילוכים) בגרסה האוטומטית בנוי בטכנולוגיית גיר רציף, אשר מסייע לרכב להפיק יכולות גבוהות יותר על אף המנוע החלש יחסית. הספייס סטאר מבחינה מכנית ואבזור היא תאום ללא זנב של מיצובישי אטראז'. הספייס סטאר נמכרת גם בישראל.

==היסטוריה==
הספייס סטאר, או בשמה המוכר יותר בעולם, מיצובישי מיראז', הוצגה לראשונה לעולם כבר ב-1978, ויוצרה ברצף עד 2003, ולאחר שנים של הפסקה חזרה לייצור בשנת 2012. עיקר הייצור היום מתבצע בתאילנד. מבחינת סיווג, רבים נוטים לשייך אותה לתת קטגוריה של מכוניות עירוניות. למעשה דגם זה החזיר את יצרנית מיצובישי בחזרה אל התחרות שהתפתחה מאוד בשנים האחרונות בשוק הקטנות.

בשנת 2016 לאחר המתנה קלה בשיווק, חזרה הספייס סטאר שוב עם מתיחת פנים קלה שהתמקדה בעיקר בעיצוב החיצוני, בהגדלת אורך הרכב ב 8.5 ס"מ, ובהורדת המחיר.

==מכירות בישראל==
בשנת 2014 (לאחר שנה מההשקה) דיווחה כלמוביל יבואנית מיצובישי בישראל, שמכרו מעת ההשקה מעל 4,500 רכבים מדגם זה.

==אבזור ובטיחות==
ספייס סטאר מאובזרת בחלקה יותר מחברותיה בקטגוריה זו, כגון בחיישני לחץ אוויר, חיישני גשם, בקרת שיוט, בקרת אקלים, הנעה ללא מפתח בדגם הפרימיום. עם זאת במבחני הריסוק האירופי קיבלה ארבעה כוכבים בלבד, וזאת לאחר שבמבחן הריסוק של יורו NCAP קיבלה רק 55% במבחן עזרי הבטיחות.

==קישורים חיצוניים==

* 

==הערות שוליים==

קטגוריה:מכוניות סופרמיני
ספייס סטאר
קטגוריה:כלי רכב שהושקו ב-2013
קטגוריה:כלי רכב המיוצרים בתאילנד
מדע וטכנולוגיה

מדע וטכנולוגיה (בראשי תיבות: מו"ט) הוא נושא שכולל את המדע, את הטכנולוגיה ואת היחסים ביניהם. המדע הוא עיסוק שמטרתו גילוי ואיסוף ידע על העולם בצורה של הסברים ותאוריות על הטבע ועל היקום. הטכנולוגיה היא אסופה של טכניקות, שיטות או תהליכים המשמשים לייצור של מוצרים, שירותים, כלי להשגת מטרות, כגון חקירה מדעית, או לתת מענה לדרישות צרכנים.

מדע יכול להנגיש פיתוחים טכנולוגיים על ידי יצירת ביקוש למכשירים חדשים שמטרתם לחקור שאלות מדעיות, או על ידי הדגמת אפשרויות טכנולוגיות שלא נחשבו אפשריות בעבר. טכנולוגיה, בתורה, יכולה להמריץ חקירה מדעית על ידי יצירת ביקוש לשיפורים טכנולוגיים שאפשר להשיגם רק באמצעות מחקר, ועל ידי הצגת שאלות בנוגע לעקרונות היסוד שטכנולוגיה חדשה מתבססת עליהם.

במשך רוב ההיסטוריה האנושית, שיפורים טכנולוגיים הושגו במקריות, ניסוי וטעייה או על ידי השראה ספונטנית. כאשר המפעל המדעי המודרני הבשיל בעידן הנאורות, עיקר עיסוקו היה שאלות היסוד של הטבע. מחקר ופיתוח, אשר מופנה כלפי יישומים טכניים, הוא המצאה חדשה יחסית, כשאפשר לייחס את עלייתה למהפכה התעשייתית.

== הטכנולוגיה כעיסוק חברתי ==
על פי האנט, אפשר לראות את הקשר בין המדע לטכנולוגיה בצורה יותר קלה על ידי יצירת משמעות ברורה של הטכנולוגיה על המדע כעיסוק חברתי. עצם ההשקעה הכספית במדע באה מתוך המחשבה בתרומה המשמעותית שלה.

==קישורים חיצוניים==

== הערות שוליים ==

*
ריינאייר סאן

באז (באנגלית ״Buzz") היא חברת תעופה פולנית ממוקמת בוורשה. עם זה שבעברה קראו לחברה ״ריינאייר סאן״, החברה היא חברת בת של ענקית חברות החסך האירית ריינאייר.

בהתחלה החברה הוקמה כחברת צ׳רטר. והיא סיפקה טיסות מטעם ריינאייר ומכרה טיסות משלה מפולין ליעדי נופש באירופה. במרץ 2019 הודיע ריינאייר שהחברה תשנה את הזהות שלה ל״באז״ במהלך סתיו 2019, ויחזרו לטוס עם הזהות הזאת בתחילת שנת 2020

== היסטוריה ==

=== תחילת הפעילות כחברת צ׳רטר ===
ב3 באפריל 2018, קיבלה החברה אישור מרשות התעופה האזרחית בפולין. החברה התחילה להפעיל את הטיסה הראשונה שלה ב-26 באפריל, על מסלול מנמל התעופה פוזנן-לוויציה לנמל התעופה הבינלאומי זקינתוס ביוון. את הבסיסים העיקריים של החברה בפוזנן וורוצלב השתמשו בתשתיות קיימות, אך בקטוביץ וורשה החברה בנתה בסיסים חדשים.

נציגי החברה הכריזו שכל חמשת המטוסים שהיו לחברה יקבלו רישום פולני. עם זאת, בקיץ 2018 יצא הבואינג 737-800 הראשון של החברה עם רישום פולני: SP-RSA. המטוס הופעל על טיסות צ׳רטר מהנמל התעופה פרדריק שופן בוורשה.

=== פעילות מטעם ריינאייר ===
בספטמבר 2018, נציגי ריינאייר הודיעו שהם יסגרו את הפעילות שלהם בפולין בראשון לינואר, ויעבירו אותם לריינאייר סאן. שהמשמעות בה היא שהחברה תפעיל טיסות מטעם חברת האם שלה. עם כך ריינאייר סאן הפעילה את המטוס היחיד שהיה ברשותה, ועם הזמן החליפה את הפעילות של חברת האם שלה מנמל התעופה מודלין בוורשה. ומתחילת נובמבר 2019 החברה קיבלה עוד מטוסי בואינג 737 שפעלו לשעבר אצל ריינאייר, הועברו מרישום אירי לרישום פולני והתחילו להפעיל טיסות מטעם ריינאייר מפולין ואלייה.

=== מיתוג מחדש: Buzz ===
במרץ 2019, הכריזה החברה שהם ישנו את המיתוג שלהם ל״באז״ עד סתיו 2019. באז פעם הייתה חברת חסך אנגלית אשר נקנתה מKLM באפריל 2003. והחברה תפעלי מהבסיסים שלה בפולין, צ׳כיה, ובולגריה. ולפי הפרסום ב-2019 החברה שאפה להגיע מ-17 מטוסי בואינג 737-800 ל-25 מהסוג עד לקיץ 2019.

== הבסיסים של החברה ==
לחברה יש כ-13 בסיסים ברחבי מזרח אירופה ומדינות הבלטיות שהן:
{| class="wikitable"
|+
!מדינה
!עיר
!נמל תעופה
|-
|בולגריה
|סופיה
|נמל התעופה סופיה
|-
|הונגריה
|בודפשט
|נמל התעופה הבין-לאומי
בודפשט פרנץ ליסט
|-
| rowspan="6" |פולין
|גדנסק
|נמל התעופה גדנסק לך ולנסה
|-
|קטוביץ
|נמל התעופה הבין-לאומי
קטוביץ
|-
|קרקוב
|נמל התעופה הבין-לאומי
קרקוב יוחנן פאולוס השני
|-
|פוזנן
|נמל התעופה פוזנן-לוויצה
|-
|ורשה
|נמל התעופה ורשה מודלין
|-
|ורוצלב
|נמל התעופה ורוצלב קופרניקוס
|-
| rowspan="2" |ליטא
|קונבה
|נמל התעופה קובנה
|-
|וילנה
|נמל התעופה הבין-לאומי וילנה
|-
|סלובקיה
|ברטיסלאבה
|נמל התעופה ברטיסלאבה
|-
|צ׳כיה
|פראג
|נמל התעופה ואצלב האוול
|-
|לטביה
|ריגה
|נמל התעופה הבין-לאומי ריגה
|}

== צי המטוסים ==
צי המטוסים של חברת התעופה נכון ל-30 במאי 2024:
{| class="wikitable"
|+
! rowspan="2" |סוג
כלי טיס
! rowspan="2" |בצי
! rowspan="2" |בהזמנה
! colspan="2" |כמות הנוסעים
! rowspan="2" |גיל ממוצע
(בשנים)
! rowspan="2" |הערות
|-
!Y
!סה״כ
|-
|בואינג
737-700
|1
| -
|148
|148
|25.4
|
|-
|בואינג
737-800
|60
| -
|189
|189
|9.1
|
|-
|בואינג
737 MAX 8
|13
| -
|197
|197
|3.0
|
|}

== ראו גם ==

* ריינאייר
* חברה לטיסות חסך (לואו קוסט)

== קישורים חיצוניים ==

* 

== הערות שוליים ==

קטגוריה:חברות תעופה פולניות
בניין הארכיון הלאומי

בניין הארכיון הלאומי (באנגלית: National Archives Building), שידוע באופן לא רשמי כארכיון I, הוא המטה המקורי של הארכיון הלאומי של ארצות הברית. הוא ממוקם צפונית למול, בשדרת פנסילבניה מספר 700, וושינגטון די. סי. בנייתו החלה בשנת 1933, והסתיימה בשנת 1935. האדריכל שתכנן את הבניין היה ג'ון ראסל פוף (Pope).

הכניסה הראשית לבניין היא בשדרת החוקה, ואילו הכניסה לחוקרים היא בשדרת פנסילבניה.

מבנה גדול נוסף, המכונה "ארכיון II" (או בפשטות "A2"), ממוקם בקולג' פארק, מרילנד.

== מוצגים ==
בניין הארכיון הלאומי מחזיק בעותקים המקוריים של שלושה מסמכים מרכזיים ומכוננים של ארצות הברית וממשלתה: הכרזת העצמאות, החוקה, ומגילת הזכויות. מסמכים אלו מוצגים לציבור באולם הראשי של הארכיון הלאומי, שנקרא הרוטונדה של מגילות החירות.

בבניין מוחזקים פריטים היסטוריים אמריקאיים חשובים נוספים, כולל תקנון הקונפדרציה, הסכם רכישת לואיזיאנה, והצהרת האמנציפציה. כמו כן, במקום מוחזקים אוספים של צילום ועוד פריטים היסטוריים ותרבותיים אמריקאיים חשובים. גרסה מקורית של המגנה כרטה משנת 1297 שאושרה על ידי אדוארד הראשון, הוא מסמך היסטורי בינלאומי שמוצג לציבור גם הוא במקום.

בתוך הרוטונדה של מגילות החירות אין תורות לצפייה בכל מסמך, והמבקרים יכולים לעבור ממסמך למסמך כרצונם. הצילום אסור במוזיאון הארכיון הלאומי. צילום באור טבעי מותר בחדרי המחקר.

==ציר זמן==
* 1926 - הקונגרס מורה על הבנייה.
* פברואר 1933 - הנשיא הרברט הובר מניח את אבן הפינה. 
* 1935 - נפתח לראשונה.
* 1937 - הבנייה מושלמת.
* 2004 - השיפוץ מושלם.
* 2013 - חלל התצוגה לציבור התרחב מ-12,000, יותר מ-19,000 מטרים רבועים.

==גלריה==
<gallery>
 קובץ:ArchivesRotunda.jpg|האולם המרכזי בבניין, בו מוצגים הכרזת העצמאות, החוקה, מגילת הזכויות, ומסמכים נוספים
 קובץ:Entrance_to_the_National_Archives_in_DC.jpg|הכניסה לבניין הארכיון הלאומי
 קובץ:Our_Archives.jpg|תקריב של העיטורים בחזית הבניין
 </gallery>

== קישורים חיצוניים ==

* 
* [https://www.archives.gov/nae/visit/ האתר הרשמי של מוזיאון הארכיון הלאומי]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:וושינגטון די. סי.: ספריות
קטגוריה:וושינגטון די. סי.: מבנים
עקידה (אסלאם)

עַקִידָה (בערבית: عقيدة) היא מושג בתאולוגיה האסלאמית אשר מייצג אוסף של עובדות מהקוראן והסונה, אשר מאמין בהן המוסלמי, ואשר מכוונים את חשיבתו והתנהגותו.

נקראת לעיתים גם "העקידה האסלאמית" (בערבית: العقيدة الاسلامية).

== הגדרת העקידה ==
על פי התאולוגים האסלאמיים, העקידה היא האמונה האבסולוטית, אשר אין למחזיק בה צל של ספק. התאולוגים המוסלמים הסכימו על כך שהעקידה האסלאמית היא האמונה האבסולוטית באללה ובמלאכיו, בספריו ובשליחיו, בגורל וביום הדין, ובשאר הדברים אשר מוזכרים בקוראן ובסונה.

== הראיות השרעיות לעקידה ==
הראיות השרעיות למרכיבי העקידה האסלאמית נמצאות באופן מתומצת בפסוק 285 של פרק 2 בקוראן, שם נאמר:

"מאמין השליח (מוחמד) במה שהורד אליו מריבונו, וגם כן המאמינים. כל אחד מאמין באללה ובמלאכיו ובספריו ובשליחיו".

כמו כן, ניתן למצוא תמצית של העקידה האסלאמית גם בחדית' של הנביא מוחמד, אשר מוכר כחדית' ג'יבריל, ושם נאמר:

"האמונה היא להאמין באללה ומלאכיו וספריו ושליחיו וביום הדין ובגורל הטוב והרע".

== חשיבותה של העקידה ==
על פי התפיסה האסלאמית הרווחת, לעקידה ברורה ומוגדרת ישנה חשיבות רבה. בין המרכיבים אשר מאפיינים את חשיבות העקידה הם:

# העקידה מובילה את האדם לרגיעה הנפשית, ככתוב בפסוק 28 מפרק 13 שבקוראן: "כי בזכר אללה (אמונה בו) אכן יכול הלב לחוש בטחה".
# היא עוזרת לאדם לאהוב את אללה ואת שליחו, ככתוב בפסוק 165 בפרק 2 שבקוראן: "אולם אהבת המאמינים לאללה גדולה יותר".
# היא נותן לאדם חוסן נפשי, ככתוב בפסוק 139 בפרק 3 שבקוראן: "אל תהיו חלשים ואל תעצבו, כי עליונים אתם תהיו אם מאמינים אתם"
# העקידה האסלאמית עוזרת למאמין בה לרסן את יצריו, ולהטיב את התנהגותו, ולשלוט ברגשותיו ובתאוותיו.
# עקידה ברורה ומוגדרת מאפשר לשכלו של האדם לנוח מהחיפוש האינסופי אחר דברים כגון תכלית החיים.

== מאפייני העקידה האסלאמית ==
מאפייניה העיקריים של העקידה האסלאמית, אשר מוסכמים על התאולוגים וחכמי הדת האסלאמיים, הם כלהלן:

=== האמונה באללה ===
אמונה מוחלטת בהימצאותו וקיומו של אללה, ושהוא אחד ויחיד, ושהוא הריבון והאל שאין לו שותף, ושאין דבר בבריאה אשר דומה לו.

=== האמונה במלאכים ===
אמונה מוחלטת בקיומם של מלאכים, אשר נבראו על ידי אללה על מנת שיבצעו משימות שונות, אשר הוטלו עליהם על ידי אללה.

=== האמונה בספרי הקודש ===
אמונה אבסולוטית בל ספרי הקודש, ובכך שהם דבריו של אללה, אשר הוא הוריד לאנושות באמצעות שליחיו נביאיו, על מנת להדריך את האנושות אל הדרך הנכונה. כמו כן, סעיף זה כולל את האמונה שכל מה שהוזכר בספרים הללו הוא אמת.

=== האמונה בשליחים ===
אמונה מוחלטת בכך שאללה שלח לכל אומה שליחים אשר הזמינו את האנשים אל האמונה באללה.

=== האמונה ביום הדין ===
אמונה אבסולוטית בכך שכל אדם עתיד לתת לאללה את הדין והחשבון על מעשיו.

=== האמונה בגורל ===
אמונה אבסולוטית בכך שכל דבר אשר מתרחש ביקום, מתרחש מפני שאללה אפשר לו באופן רצוני להתרחש.

כמו כן, האמונה שכל דבר אשר לא מתרחש ביקום, לא מתרחש מפני שאללה, באופן רצוני, לא אפשר לו להתרחש.

== ספרים חשובים בנושא ==
* אלאבנא ען אסול א-דיאנה (בערבית: الإبانة عن أصول الديانة), מאת האימאם אבו אל-חסן אל-אשערי.
* אחיאא עלום א-דין מאת האימאם אל-ע'זאלי
* כיתאב אל-אימאן מאת אבן תיימיה

==הערות שוליים==

קטגוריה:אסלאם
קטגוריה:אסלאם סוני
קטגוריה:תאולוגיה
קטגוריה:תאולוגיה אסלאמית
קטגוריה:פילוסופיה
קטגוריה:פילוסופיה אסלאמית
קטגוריה:דת
קטגוריה:דתות
קטגוריה:דתות מונותאיסטיות
ראטקובו

רָאטְקוֹבוֹ (בסרבית קירילית: Ратково, בסרבית בכתב לטיני: Ratkovo, במקורות בעברית מוכר בשמו הקודם: פָּארָאבּוּץ, בסרבית בכתב לטיני: Parabuć) הוא כפר בסרביה השוכן במחוז באצ'קה המערבי אשר בפרובינציית וויבודינה.

==היסטוריה==
האזכור הראשון לכפר הוא מ-1543 עת נשלט האזור על ידי האימפריה העות'מאנית. במהלך מלחמת האימפריה העות'מאנית-הליגה הקדושה (1683–1699) נכבש הכפר על ידי צבא ממלכת הבסבורג ולאחר חתימת הסכם קרלוביץ נותר בשטח הספר של הממלכה. לכפר היגרו משפחות מהמרחב הגרמני והתיישבו בו.

בהמשך נשלט האזור על ידי האימפריה האוסטרו-הונגרית ולאחר מלחמת העולם הראשונה נכלל הכפר בשטחי ממלכת הסרבים, הקרואטים והסלובנים אשר הפכה בהמשך לממלכת יוגוסלביה. באפריל 1941 במהלך מלחמת העולם השנייה תקפה גרמניה הנאצית את יוגוסלביה והכניעה את צבאה תוך ימים אחדים. אזור באצ'קה נמסר לחזקת הונגריה. לאחר המלחמה נכלל היישוב בשטח הרפובליקה הפדרלית הסוציאליסטית של יוגוסלביה והפך מרכז חקלאי אזורי. ב-1948 שונה שמו ההיסטורי של הכפר מפאראבוץ' לראטקובו. לאחר התפרקות יוגוסלביה עבר לחזקת סרביה.

==הקהילה היהודית==
יהודים התיישבו בכפר בראשית המאה ה-19 וקהילה ממוסדת נוסדה במחצית השנייה של המאה. ב-1870 הוקם בית הכנסת וב-1886 הוקם בית עלמין יהודי. ב-1900 התגוררו בכפר 92 יהודים וב-1931 מנתה הקהילה 44 נפשות. בשלהי שנות ה-30 כיהן כרב הקהילה ד"ר ארנסט אליהו הלוי שפיצר שעבר בהמשך לכהן בקהילת סומבור.

בפרוץ מלחמת העולם השנייה מנתה הקהילה 73 נפשות. לאחר כיבוש יוגוסלביה על ידי גרמניה הנאצית ומסירת האזור לחזקת הונגריה, הוחל ברדיפות יהודים. בני הקהילה נרצחו במחנות ההשמדה כחלק משואת יהודי הונגריה. ב-1948 הרסו השלטונות היוגוסלביים את מבנה בית הכנסת והשטח הופקע. נכון ל-2014 היו שרידי בית העלמין היהודי קיימים בכפר. בית העלמין לא היה מגודר ולא מתוחזק ובמקום נגרמו נזקים כבדים למצבות.

== קישורים חיצוניים ==

* Aleksandra Terzić ,Željko Bjeljac,[http://www.kirj.ee/public/trames_pdf/2014/issue_1/Trames-2014-1-39-55.pdf The extermination of jewish population and heritage in BAČKA region of ap vojvodina-serbia] 
* [https://www.yadvashem.org/odot_pdf/Microsoft%20Word%20-%20767.PDF יהדות באצ'קה], באתר יד ושם

==הערות שוליים==

ראטקובו
ראטקובו
פורשה סופר

פורשה סופר (בגרמנית: Porsche Super) הוא טרקטור מתוצרת יצרנית הרכב הגרמנית פורשה שיוצר בחטיבת פורשה-דיזל, בין השנים 1956–1963.

==דגמי "פורשה סופר"==
* "Super N 308"
* "Super L 308"
* "Super S 308"
* "Super B 308"
* "Super N 309"
* "Super S 309"
* "Super B 309"
* "Super L 318"
* "Super L 319"
* "Super Export 329"
* "Super 339"
==מנועי "פורשה דיזל"==

* 2.5 ליטר
* 2.6 ליטר

== תמונות ==
<gallery mode="packed" heights="140">
קובץ:Porsche Super 308 38PS 1960.jpg | "פורשה סופר", 38 כ"ס, שנת 1960 
קובץ:2015-08-08-Porsche-308-3.JPG | מנוע "פורשה סופר"
קובץ:Porsche-diesel super.jpg | "פורשה סופר"
קובץ:2015-08-08-Porsche-Super308-2.JPG | "פורשה סופר" דגם "Super308-2"
קובץ:2015-08-08-Porsche-Super308-1.JPG | "פורשה סופר"
קובץ:Porsche Diesel Super 339.JPG | "פורשה סופר" דגם 339
קובץ:Porsche-Diesel Super B308 (1960, 38 PS).jpg | "פורשה סופר" דגם B308, מנוע 38 כ"ס, שנת 1960 
קובץ:Meckesheim - Porsche Diesel Super.JPG | "פורשה סופר"
קובץ:Porsche Diesel Super B mit Heckbagger.JPG | "פורשה סופר" (דגם "Super B")
</gallery>

==ראו גם==
* פורשה ג'וניור 108V
* פורשה ג'וניור
* פורשה דיזל 218

==לקריאה נוספת==
* [https://www.porsche-diesel-classic.de/ פורשה דיזל קלוב] (porsche-diesel-classic)
* [https://www.google.co.il/search?q=Porsche+Super&tbm=isch&source=iu&ictx=1&fir=6lFs1k6VI7jqqM%253A%252CEnJR4Zh0YrC4VM%252C_&usg=__yX8tbjG4Lls2oYWiyE1qnN5x4Tg%3D&sa=X&ved=0ahUKEwjI-Y_a7YLcAhVLUlAKHa0TAHwQ9QEIKTAB#imgrc=6lFs1k6VI7jqqM: פורשה סופר - תמונות]

== קישורים חיצוניים ==

* 
* http://www.porsche-diesel.com/

==הערות שוליים==

קטגוריה:ציוד חקלאי
קטגוריה:טרקטורים
קטגוריה:כלי רכב שהושקו ב-1956
סופר
קטגוריה:כלי רכב גרמניים
לילית פיפויאן

לילית פיפויאן (בארמנית: Լիլիթ Պիպոյան; נולדה ב-16 ביוני 1955) היא מוזיקאית, זמרת ואדריכלית ארמנית.

== רקע ==
לילית פיפויאן נולדה בירוואן למשפחה של אמנים, וסיימה את לימודיה בפסנתר בבית הספר למוזיקה ספנדיאריאן, והמשיכה בלימודיה בחוק לפסנתר במכללה למוזיקה על שם רומנוס מליקיאן, שם סיימה את התואר ב-1973. ולאחר מכן למדה אדריכלות, וסיימה בשנת 1977 דוקטורט בתאוריה והיסטוריה של האדריכלות הארמנית באוניברסיטה להנדסה של ארמניה. היא מתגוררת במרכז ירוואן עם בעלה ושני ילדיה.

== מוזיקה ==
פיפויאן שייכת לחוג מצומצם של מוזיקאים ארמנים מודרניים אשר עבודתם מציעה אלטרנטיבה למוזיקה הארמנית העממית, קלאסית, רוחנית וגם פופ המסורתית. בתור מי שאינה בזרם הפופ, פיפויאן אינה מוציאה קליפים רבים, אלא מתחברת לקהילה בהופעות חיות.

היצירות של פיפויאן מבוססות על שירה ופולקלור ארמניים. היא אוהבת מוזיקה חילונית של ימי הביניים, אותה היא מחדשת כיצירות מודרניות, או מלחינה לשירים אלו לחנים חדשים כאשר המקוריים אבדו, בעלי אופי ארמני מובהק.

היא גם מלחינה מוזיקה המבוססת על שירה ארמנית מודרנית. היא הקליטה שלושה אלבומים, ומופיעה לא רק בארמניה, אלא גם בשווייץ, סוריה, וארצות הברית, בין היתר.

== פרסים ==
* פרס האלבום האלטרנטיבי המודרני, לוס אנג'לס, 1999, 2003
* פרס המוזיקה הלאומי של ארמניה לשיר המקורי הטוב ביותר, 2004

== דיסקוגרפיה ==
* ליאלוסין - (1998)
* יום אחד בעיר - (2003)
* פרח כחול - (2006)
* נאב - (2012)
* שירים נבחרים של קומיטאס, קריוקי - (2013)

== קישורים חיצוניים ==
* 

* [http://www.last.fm/music/Lilit+Pipoyan Lilit Pipoyan Music at Last.fm] 
* [https://www.nytimes.com/2004/03/07/arts/timely-hymns-to-a-timeless-city.html Timely Hymns to a Timeless City - New York Times article] 

== הערות שוליים ==

קטגוריה:זמרות ארמניות
קטגוריה:מוזיקאים ארמנים
קטגוריה:אדריכלים ארמנים
קטגוריה:נשים זוכות פרסים
קטגוריה:ילידות 1955
מוטי דלג'ו

מוטי דלג'ו (נולד ב-1944) היה ראש המועצה האזורית דרום השרון לשעבר, דוקטור לכלכלה בהשכלתו.

==חייו ==
דלג'ו נולד באיראן ועלה כילד בשנת 1949. בשנת 1994 נבחר לראשות המועצה האזורית דרום השרון וכיהן ברצף עד שהודיע על פרישתו בשנת 2018.

דלג'ו הוא ראש המועצה האזורית השני במספר שנות כהונתו באופן רציף (הראשון הוא יעקב לנדאו - שכיהן כ-26 שנים (1954–1980) - כראש המועצה האזורית השרון התיכון וכראש המועצה הראשון של דרום השרון).

בתקופת כהונתו נעשו שינויים במועצה והוקמו היישובים הקהילתיים מתן וצור יצחק. בשנת 2003, כחלק מתוכנית הממשלה לצמצום רשויות מקומיות אוחדה המועצה המקומית לשעבר רמות השבים לתוך המועצה האזורית דרום השרון, המושב גני יהודה אוחד לתוך המועצה המקומית סביון והיישובים צור יגאל וכוכב יאיר התאחדו למועצה המקומית.

בשנת 2008 קיבל דלג'ו תואר ד"ר לכלכלה מהאוניברסיטה העברית בירושלים. עבודת הדוקטורט שזיכתה את דלג'ו בתואר עסקה ב"כלכלת המערכת המוניציפלית הכפרית בישראל", וחקרה את פעולתן של המועצות האזוריות תוך התמקדות במדדי איתנות פיננסית, יעילות באספקת שירותים, עצמאות כלכלית וכדומה.

==קישורים חיצוניים==
* 

==הערות שוליים==

קטגוריה:ראשי המועצה האזורית דרום השרון
קטגוריה:ישראלים ילידי איראן
קטגוריה:נווה ימין: אישים
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1944
מסאטו אוצ'ישיבה

מסאטו אוצ'ישיבה (ביפנית: 内柴正人; באנגלית: Masato Uchishiba; נולד ב-17 ביוני 1978) הוא ג'ודוקא עבר יפני אשר התחרה בקטגוריית המשקל עד 66 ק"ג, פעמיים אלוף אולימפי מאתונה 2004 ובייג'ינג 2008. אוצ'ישיבה מחזיק במדליית כסף מאליפות העולם משנת 2005, מדליית ארד ממשחקי אסיה ומדליית זהב מהאוניברסיאדה.

==ביוגרפיה==
אוצ'ישיבה נולד בעיר קושי שביפן בשנת 1978 והחל ללמוד ג'ודו בגיל 9 לטענתו "על מנת לנצח את אחיו בקרב". אוצ'ישיבה למד באוניברסיטת קוקושיקן שבטוקיו וסיים בהצטיינות תואר בחינוך גופני. בשנת 1999 זכה במדליה המשמעותית הראשונה שלו בקריירה המקצועית כאשר זכה במדליית הזהב בטורניר היוקרתי 'Jigoro Kano Cup Tokyo' (כיום גראנד סלאם טוקיו).

בשנת 2001 הוא השתתף באוניברסיאדת בייג'ינג וזכה במדליית הזהב. בשנת 2002 הוא זכה במדליית הארד במשחקי אסיה שנערכו בפוסן שבקוריאה הדרומית.

באולימפיאדת אתונה בשנת 2004, אוצ'ישיבה התחרה בקטגוריית המשקל עד 66 ק"ג וזכה במדליית הזהב. בקרב הראשון הוא ניצח את חורחה לנסינה הארגנטינאי, בשמינית הגמר הוא ניצח את דשדאווה גאנטומור המונגולי וברבע הגמר ניצח באיפון את מאגומד צאפארוב הרוסי. בחצי הגמר ניצח את גאורגי גאורגייב הבולגרי באיפון תוך פחות מדקה ובגמר גבר על יוזף קרנייק הסלובקי באיפון כדקה וחצי מפתיחת הקרב. באליפות העולם בשנת 2005, אוצ'ישיבה זכה במדליית הכסף לאחר שהפסיד בגמר לז'ואאו דרלי הברזילאי.

באולימפיאדת בייג'ינג, אוצ'ישיבה התחרה בקטגוריית המשקל עד 66 ק"ג וזכה שוב במדליית הזהב. בקרב הראשון הוא ניצח את חואן קרלוס חסינטו מהרפובליקה הדומיניקנית, בשמינית הגמר הוא ניצח את אראש מירסמעלי האיראני וברבע הגמר ניצח את מיראלי שאריפוב האוזבקי. בחצי הגמר ניצח את יורדניס ארנסיביה הקובני ובגמר ניצח את בנג'מין דרבולה הצרפתי.

בפברואר 2009, הוא זכה במדליית זהב בגראנד סלאם פריז היוקרתי. בשלב רבע הגמר הוא ניצח באיפון את מיכאל פולייב הרוסי לאחר ריתוק מוצלח, בחצי הגמר הוא ניצח את אן ג'ונג-הוואן בזכות ניקוד יוקו ובגמר ניצח בניקוד ווזארי ויוקו את בנג'מין דרבולה הצרפתי.

לאחר פרישתו, אוצ'ישיבה החל לאמן באפריל 2010 את נבחרת הנשים באוניברסיטת קיושו. בנובמבר 2011, האוניברסיטה פיטרה את אוצ'ישיבה מאימון בעקבות האשמות בהטרדה מינית. ב-6 בדצמבר 2011, הוא נעצר על ידי משטרת טוקיו בחשד לאונס. אוצ'ישיבה טען שהמעשה היה בהסכמה. ב-1 בפברואר 2013, בית המשפט המחוזי בטוקיו דחה את טענותיו ושלח אותו לחמש שנים בכלא.

==קישורים חיצוניים==

==הערות שוליים==

קטגוריה:ג'ודוקא יפנים
קטגוריה:אלופים אולימפיים: ג'ודו
קטגוריה:אלופים אולימפיים יפנים: ג'ודו
קטגוריה:ג'ודוקא באולימפיאדת אתונה (2004)
קטגוריה:ג'ודוקא באולימפיאדת בייג'ינג (2008)
קטגוריה:יפנים שנולדו ב-1978
חסמיק חרוטיוניאן

חסמיק חרוטיוניאן (בארמנית: Հասմիկ Հարությունյան; נולדה ב-26 בדצמבר 1960, ירוואן) היא זמרת ארמנית. היא מובילה את הרכב הפולקלור אמסמבל שוגהקן העממי, ומנצחת על הרכב חייריק מוראדיאן לשירת וריקוד ילדים מסורתיים.

המוזיקה של אנסמבל שוגהקן מופיעה בפסקול של הסרט "אררט". האלבום של חרוטיאניאן, "שירי ערש ארמניים" הוכר על ידיהניו יורק טיימס בתור אלבום מוזיקת עולם יוצא דופן  לשנת 2004.

לפני שהתחילה להופיע עם אנסמבל שוגהקן, היא הייתה סולנית באנסמבל אגונג (שנוסד על ידי חייריק מוראדיאן) של הרדיו הלאומי הארמני, והופיעה בארמניה, אירופה, ובברית המועצות. עם שוגהקן, הופיעה חרוטיניאן ברחבי העולם: בארמניה, צרפת, גרמניה, אסטוניה, רוסיה, איחוד האמירויות הערביות, בקנדה, ובארצות הברית, בין היתר בפרויקט מוזיקת עולם שארגן הצ'לן יו-יו מה.  חרוטיניאן גם הקליטה אלבומים עם ההרכב קארוט. באפריל 2009, היא הופיעה בקונצרט מוזיקה ארמנית מסורתית בפסטיבל בוורוצלב, בפולין, שם גם ערכה סדנאות לשירה וריקודים עממיים. בסתיו 2009, תיירה בסבב הופעות בארצות הברית עם אנסמבל הנשים הקולי קיטקה, כשהן מציגות את המוזיקה של המלחין חייריק מוראדיאן, קומיטאס, ושירי ערש ארמנים, ואף השתתפו בפסטיבל מוזיקת העולם בסן פרנסיסקו. ב-2010 היא הופיעה עם שוגהקן והעבירה סדנה למוזיקה וריקוד ארמנים בלובליאנה, סלובניה.

חרוטיאניאן סיים תואר ראשון באוניברסיטת המדינה הפדגוגית של ארמניה, ומן המחלקה למוזיקה ווקאלית של בית הספר למוזיקה ארנו בבג'אניאן, עם התמחות באופרה.

== דיסקוגרפיה ==
עם אנסמבל שוגהקן:
* 1995: המוזיקה של ארמניה מס' 5: מוזיקה עממית.
* 2002: אנתולוגיה <span>ארמנית («Հայկական անթոլոգիա»)</span>
* 2002: <span>גוראני: ריקודים מסורתיים של המולדת הארמנית</span>
* 2004: <span>ריקודים מסורתיים של ארמניה («Հայկական ավանդական պարեր»)</span>
* 2004: שירי ערש ארמנים («Հայկական օրորոցայիններ»)
* 2008: הרכב שוגהקן: מוזיקה מארמניה («Երաժշտություն Հայաստանից»)

עם אנסמבל קארוט: 
* 2001: <span>אנסמבל קארוט: שירים מסורתיים של ארמניה (כרך א) («Կարոտ 1»)</span>
* 2003: <span>אנסמבל קארוט: שירים מסורתיים של ארמניה (כרך ב) («Կարոտ 2»)</span>

עם אנסמבל חייריק מוראדיאן לשירת וריקוד ילדים מסורתיים:
* 2005: <span>שירי ילדים מסורתיים של ארמניה («Հայ ավանդական մանկական երգեր»)</span>

עם אלכסאן חרוטיוניאן:
* 2010: <span>שירי חתונה של ארמניה («Հայկական հարսանեկան երգեր»)</span>
* 2007: <span>הורובל: שירי עבודה מסורתיים של ארמניה («Հորովել-Հայ ավանդական աշխատանքային երգեր»)</span>

== קטעי וידאו ==
* [https://www.youtube.com/watch?v=QJ5NAXT9pLs Agna Oror]
* [https://www.youtube.com/user/babken505#all/uploads-all/1/AnSzJvANGjE Gorani]

== קישורים חיצוניים ==

* [http://www.traditionalcrossroads.com/ Traditional Crossroads]
* [http://road-to-armenia.com/hasmik/hasmik.html Road to Armenia: Hasmik Harutyunyan]
* [http://road-to-armenia.com/music/music.html Road to Armenia: Shoghaken Folk Ensemble]
* [http://www.face-music.ch/artists/ens_%20karot.html Face Music: Ensemble Karot]
* [http://www.face-music.ch/artists/ens_%20hayrig_en.html Face Music: Ensemble Hayrik Mouradian]

== הערות שוליים ==

קטגוריה:זמרות ארמניות
קטגוריה:מוזיקאים ארמנים
קטגוריה:ארמניות שנולדו ב-1960